text: কোম্পানীগঞ্জ প্রতিনিধি:: সিলেটের কোম্পানীগঞ্জ উপজেলার ভোলাগঞ্জ উদয়ন সংঘ কর্তৃক আয়োজিত ভোলাগঞ্জ ক্রিকেট লীগ-২০২০ এর উদ্বোধনী অনুষ্ঠান ১৩ মার্চ (শুক্রবার) দুপুর ২টায় স্থানীয় ভোলাগঞ্জ খেলার মাঠে অনুষ্ঠিত হয়।
  কোম্পানীগঞ্জের ৮টি ক্রিকেট দল নিয়ে গঠিত হয়েছে ভোলাগঞ্জ ক্রিকেট লীগ টুর্নামেন্টের এবারের আসর।
  টুর্ণামেন্টে অংশ গ্রহণ কারী ৮টি দল হচ্ছে, স্বাগতিক ভোলাগঞ্জ ক্রিকেট দল, পাড়ুয়া তরুণ সংঘ, টুকেরগাঁও আদর্শ ক্লাব, থানা সদর ক্রিকেট দল, কলাবাড়ী ক্রিকেট দল, কালিবাড়ী ক্রিকেট দল, রাজনগর ক্রিকেট দল, ঢালারপার ক্রিকেট দল।
  স্বাগতিক ভোলাগঞ্জ ক্রিকেট দল বনাম টুকেরগাঁও আদর্শ ক্লাবের মধ্যকার ম্যাচ দিয়ে টুর্ণামেন্টের উদ্বোধনী ম্যাচ অনুষ্ঠিত হয়েছে। ক্রিকেট লীগের উদ্বোধনী অনুষ্ঠানে প্রধান অতিথি হিসেবে উপস্থিত থেকে টুর্নামেন্টের শুভ উদ্বোধন করেন কোম্পানীগঞ্জ প্রেসক্লাবের সভাপতি, সমাজসেবী আবুল হোসেন।
  ভোলাগঞ্জ উদয়ন সংঘের সাধারণ সম্পাদক এখলাছুর রহমানের উপস্থাপনায় অনুষ্ঠানে বিশেষ অতিথি ছিলেন ভোলাগঞ্জ চুনাপাথর আমদানীকারক সমিতির কোষাধ্যক্ষ, বিশিষ্ট ব্যবসায়ী আব্দুস সালাম বাবুল, যুবনেতা কাওছার আহমদ, দৈনিক জনতার কোম্পানীগঞ্জ প্রতিনিধি আব্দুল জলিল, শ্যামল সিলেট প্রতিনিধি আকবর রেদওয়ান মনা।